**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 65**

**Казанлък, 31.01.2020 г.**

 Заседанието се откри в 17:00 ч. от Председателя Здравко Балевски, при следния:

 **Дневен ред:**

1. Приемане на писмено становище по образувано срещу Решение №252/15.01.2020 год. на ОИК Казанлък съдебно дело и приемане на решение за процесуално представителство.

 2. Разни.

На заседанието присъстват Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков, и Спас Спасов – всички 11 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

Председателят докладва, че в Общинска избирателна комисия Казанлък е постъпила жалба с Вх. № 34-00-57#9/22.01.2020 г. от ВМРО – Българско национално движение, против Решение №252/15.01.2020 г. на Общинска избирателна комисия /ОИК/ - Казанлък, с което е прието решение за отхвърляне за предсрочното прекратяване на пълномощията на Кенан Шакир Саид като Кмет на кметство с.Копринка.

 С жалбата по същество се иска от съда да отмени решението на ОИК Казанлък и да се реши спора по същество, като прекрати предсрочно пълномощията на Кенан Шакир Саид, като избран кмет на кметство с.Копринка или да се върне преписката на ОИК Казанлък със Задължителни указания по тълкуването и прилагането на закона.

Предвид изложеното, Общинска избирателна комисия Казанлък следва да приеме общо становище по подадената жалба и да определи лице, което да я представлява в производството по оспорване на цитирания по-горе акт в съответствие със становището на комисията.

Председателят на комисията предложи ОИК Казанлък да оспори изцяло жалбас Вх. 34-00-57#9/22.01.2020 г. от ВМРО – Българско национално движение, против Решение №252/15.01.2020 г. на Общинска избирателна комисия - Казанлък.

В съответствие с чл. 76, ал. 2 от ИК се направи предложение Общинската избирателна комисия, в производството по оспореното решение да се представлява от своя председател Здравко Балевски, а в отделни случаи, когато той е възпрепятстван - от определен с настоящото решение заместник-председател – Николай Господинов. И двамата определени представители притежаван необходимото образование и правоспособност.

Премина се в режим на поименно гласуване на предложения проект за решение.

**„За“** приемане на решението гласуваха 6 от членовете на комисията (Здравко Балевски, Николай Господинов, Мариана Стойнева, Йорданка Арнаудова, Петър Иванов, Петко Петков,).

**„Против“** приемане на решението – (Любомир Денков, Ваня Андреева, Милена Кацарова, Таня Димитрова, Спас Спасов).

Във връзка с гореизложеното и на основание чл. 85, ал. 4 от Изборния кодекс, Общинска избирателна комисия Казанлък взе следното:

**РЕШЕНИЕ № 253**

1. Приема решение за отхвърляне.

 Поради изчерпване на дневния ред заседанието бе закрито в 17:20 часа.

**ПРЕДСЕДАТЕЛ:** …………………………….

 /ЗДРАВКО БАЛЕВСКИ/

**СЕКРЕТАР:**..…………………………….

 /ТАНЯ ДИМИТРОВА/